DOXXbet liga 2015/2016

DOXXbet liga 2015/2016 alebo 2. liga 2015/2016 je 23. ročník druhej najvyššej futbalovej súťaže na Slovensku. Súťaž organizovala Slovenský futbalový zväz, konkrétne športovo-technická komisia. Rovnako ako predchádzajúci ročník aj tento nesie názov po stávkovej kancelárii DOXXbet, ktorá je titulárny partner na základe podpísania zmluvy s ÚLK.

Víťazom sa stal 1. FC Tatran Prešov, ktorý postúpil do Fortuna ligy 2016/2017. Prešov sa teda po troch rokoch vráti do najvyššej slovenskej futbalovej súťaže. Na druhom mieste skončil MFK Tatran Liptovský Mikuláš, ktorý rovnako ako tretí FC VSS Košice stratil na víťaza 2 body.

Súťaž odštartovala 1. augusta 2015 zápasom MŠK Žilina "B" – OFK Dunajská Lužná (2 – 1) o 10:30, ešte ten deň sa odohrali ďalších 8 zápasov prvého kola.

Systém súťaže 

Od minulého ročníka platí nový model súťaže, ktorý rozdeľuje súťaž na dve skupiny podľa teritoriálneho umiestnenia klubov – Východ a Západ. V každej skupine je 12 klubov. Pred inováciou druhej ligy účinkovalo 12 mužstiev v 33-kolovom systéme. Tento ročník družstvá odohrajú v základnej časti každý s každým 22 kôl (s každým súperom jeden zápas doma a jeden vonku), pričom 6 najlepších tímov zo skupiny postúpi do dvanásťčlennej celoslovenskej nadstavbovej časti, v ktorej teritoriálne územie neplatí. V nadstavbe odohrajú tímy po 12 zápasov (doma – vonku) s postupujúcimi družstvami druhej skupiny. Do finálnej tabuľky sa budú počítať všetky duely, ktoré odohrali v sezóne, výnimkou sú duely s mužstvami, ktoré sa počas sezóny odhlásili. Víťaz priamo postúpi do najvyššej súťaže.  Tie mužstvá, ktoré po základnej fáze druholigovej súťaže a odohraných 22 kolách budú figurovať na západe a východe na 7. – 12. priečke, neutvoria na jar dvanásťčlennú spoločnú skupinu. Na rozdiel od tej ´vrchnej´ skupiny, ktorá bude bojovať o jednu postupovú miestenku do najvyššej súťaže, sa v ´dolnej´ časti nebude hrať spoločne. Mužstvá zo západnej i východnej skupine budú pokračovať iba v rámci svojej skupiny s tým, že sa im do tejto nadstavby bude rátať všetkých 22 zápasov zo základnej časti a dosiahnuté body v nich. Odohrajú ešte 10 kôl (5 doma, 5 vonku), mužstvá na posledných dvoch miestach oboch skupín zostúpia do nižších súťaží.

Zaradenie družstiev futbalových klubov do skupín druhej ligy súťažného ročníka 2015/2016 bolo vykonané v súlade s geografickou hranicou medzi II. ligou Západ a II. ligou Východ, vedúcou cez mestá Čadca, Žilina, Martin, Turčianske Teplice, Banská Bystrica, Krupina, ktorú schválil Výkonný výbor SFZ. Družstvá futbalových klubov ležiacich od uvedenej hranice na západ, vrátane vymenovaných miest, budú v prípade postupu do II. ligy zaradené do skupiny Západ a všetky ostatné do skupiny Východ.

Účastníci 
Kluby, ktoré účinkovali v DOXXbet lige aj minulý rok mali 55 dní letnú prestávku. Z celkovo 24 tímov z predchádzajúcej sezóny sa do novej sezóne zmenilo až 7 tímov. Potom čo FC VSS Košice ostali bez licencie na Fortuna ligu 2015/2016, mohli hrať len druhú najvyššiu súťaž DOXXbet ligu. V 1. lige 2014/2015 skončil posledný tím FK Dukla Banská Bystrica a priamo zostúpil do DOXXbet ligy 2015/2016. Do Fortuna ligy 2015/2016 postúpili teda prvé dva tímy v DOXXbet lige 2014/2015 – MFK Zemplín Michalovce a MFK Skalica. V minulom ročníku vypadlo až 5 tímov, keďže FC VSS Košice sa prihlásili do druhej ligy, klub FC VSS Košice "B" musel zostúpiť do nižšej ligy, pretože v jednej lige nemôžu byť dve alebo viac družstvá z rovnakého futbalového klubu.

Kluby OFK Dunajská Lužná, TJ Iskra Borčice, OFK Teplička nad Váhom a FK Spišská Nová Ves postúpili z prvých miest v 3. ligách svojho regiónu. Po vypadnutí FC VSS Košice "B" sa po rozhodnutí SFZ do druhej ligy tohto ročníka dostal aj tím FK Haniska z 3. ligy Východ.

Skupina Západ

Skupina Východ

Základná časť

Skupina Západ 

Pravidlá pre klasifikáciu: 1) body; 2) vzájomné zápasy

Tabuľka výsledkov 

Vodorovne sú výsledky na domácom ihrisku, zvislo na ihrisku súpera.

Skupina Východ 
MFK Dolný Kubín sa po 18 zápasoch v základnej časti odhlásil zo súťaže. Dôvodom bol nedostatok finančných prostriedkov na zabezpečenie chodu mužstva. Výsledky mužstva sa anulovali a klub bol prvým vypadávajúcim z Doxxbet ligy Východ. Tímy, ktorých súperom mal byť Dolný Kubín, mali v príslušnom kole voľno.

Pravidlá pre klasifikáciu: 1) body; 2) vzájomné zápasy

Tabuľka výsledkov 

Vodorovne sú výsledky na domácom ihrisku, zvislo na ihrisku súpera.

Nadstavbová časť

Skupina o postup 

Pravidlá pre klasifikáciu: 1) body; 2) vzájomné zápasy

Tabuľka výsledkov 

Horný riadok výsledkov sú zápasy na domácom ihrisku tímov z východu, dolný riadok sú výsledky z ihriska tímov zo západu.

Skupina o udržanie Západ 

Pravidlá pre klasifikáciu: 1) body; 2) vzájomné zápasy

Tabuľka výsledkov 

Vodorovne sú výsledky na domácom ihrisku, zvislo na ihrisku súpera.

Skupina o udržanie Východ 

Pravidlá pre klasifikáciu: 1) body; 2) vzájomné zápasy

Tabuľka výsledkov 

Vodorovne sú výsledky na domácom ihrisku, zvislo na ihrisku súpera.

Štatistiky

Najlepší strelci

Hetrik

Žlté karty

Zápasy 
 Najviac gólov v zápase: 8 gólov
 MŠK Žilina "B" 6 – 2 FK Slovan Duslo Šaľa (1.11.2015, 15. kolo – základná časť)
 ŠK Senec 3 – 5 TJ Iskra Borčice (21.11.2015, 18. kolo – základná časť)
 Najviac gólov v zápase od jedného tímu: 6 gólov
 FC Nitra 6 – 1 ŠK Slovan Bratislava "B" (5.9.2015, 6. kolo – základná časť)
 MŠK Žilina "B" 6 – 2 FK Slovan Duslo Šaľa (1.11.2015, 15. kolo – základná časť)
 FK Slovan Duslo Šaľa 6 – 0 ŠK Senec (13.5.2016, 7. kolo – skupina o záchranu)
 Najviac gólov od porazeného tímu: 3 góly
 Partizán Bardejov 4 – 3 FC Lokomotíva Košice (15.8.2015, 3. kolo – základná časť)
 MFK Tatran Liptovský Mikuláš 4 – 3 1. FC Tatran Prešov (24.10.2015, 14. kolo – základná časť)
 ŠK Senec 3 – 5 TJ Iskra Borčice (21.11.2015, 18. kolo – základná časť)
 Najviac divákov na zápase: 3 164 divákov
 1. FC Tatran Prešov – ŠKF Sereď(10.6.2016, 12. kolo – skupina o postup)

Aktualizované: 5.6.2016

Poznámky

Referencie

Externé odkazy 
 futbalnet.sk – futbalové súťaže, výsledky zápasov, matrika hráčov
 futbalsfz.sk – oficiálna stránka Slovenského futbalového zväzu
 flashscore.com – výsledkový servis
 štatistiky II.ligy – štatistiky sezóny 2015/16 

Druhá najvyššia futbalová súťaž na Slovensku
Futbal v 2015
Futbal v 2016